Ehdotus NEUVOSTON PÄÄTÖS UNECE:n asianomaisissa komiteoissa unionin puolesta esitettävän kannan vahvistamisesta siltä osin kuin on kyse ehdotuksista muutoksiksi UNECE-sääntöihin nro 13, 13H, 14, 29, 44, 49, 51, 54, 75, 83, 90, 101, 106, 121 ja 127, raskaisiin hyötyajoneuvoihin jälkiasennettavia päästöjenrajoituslaitteita koskevaan UNECE-sääntöön sekä ajoneuvojen rakennetta koskevaan konsolidoituun päätöslauselmaan (R.E.3) /* COM/2014/0314 final - 2014/0162 (NLE) */





PERUSTELUT 1. EHDOTUKSEN TAUSTA Yhdistyneiden Kansakuntien Euroopan talouskomissio (UNECE) laatii kansainvälisellä tasolla yhdenmukaistettuja vaatimuksia, joiden tarkoituksena on poistaa kaupan tekniset esteet vuoden 1958 tarkistetun sopimuksen sopimuspuolten välisestä moottoriajoneuvojen kaupasta ja varmistaa tällaisten ajoneuvojen osalta korkeatasoinen turvallisuus ja ympäristönsuojelu. Unioni on 27. marraskuuta 1997 tehdyn neuvoston päätöksen 97/836/EY[1] mukaisesti liittynyt Yhdistyneiden Kansakuntien Euroopan talouskomission, jäljempänä ’UNECE’, sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus). Pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (rinnakkaissopimus) tekemisestä 31. tammikuuta 2000 tehdyn neuvoston päätöksen 2000/125/EY[2] mukaisesti unioni on puolestaan liittynyt rinnakkaissopimukseen. Ajoneuvoja koskevien sääntöjen yhdenmukaistamista käsittelevän maailmanfoorumin, UNECE WP29:n, kokoukset pidetään kolme kertaa jokaisena kalenterivuonna eli maaliskuussa, kesäkuussa ja marraskuussa. Kussakin kokouksessa vahvistetaan uusia muutoksia voimassa oleviin UNECE:n sääntöihin tai maailmanlaajuisiin teknisiin sääntöihin tekniikan kehityksen ottamiseksi huomioon. Ennen kutakin WP29:n kokousta muutokset hyväksyy jokin WP29:n alaisuudessa toimivasta kuudesta työryhmästä. Sen jälkeen muutokset, täydennykset ja oikaisut hyväksytään lopullisesti WP29:n kokouksessa, kunhan kokous on päätösvaltainen ja sopimuspuolten määräenemmistö kannattaa niitä. EU on sopimuspuolena kahdessa WP29:n piiriin kuuluvassa sopimuksessa (vuosien 1958 ja 1998 sopimukset) ja äänestää jäsenvaltioiden puolesta. Kutakin kokousta varten annetaan neuvoston päätös, nk. ”megapäätös”, joka sisältää luettelon muutoksista, täydennyksistä ja oikaisuista ja jolla komissio valtuutetaan äänestämään jäsenvaltioiden puolesta kussakin WP29:n kokouksessa. Tässä neuvoston päätöksessä määritellään unionin kanta, jota noudatetaan äänestettäessä 24.–27. kesäkuuta 2014 pidettävään WP29:n kokoukseen äänestettäväksi toimitetuista tarkistuksista, täydennyksistä ja oikaisuista. 2. INTRESSITAHOJEN KUULEMINEN JA VAIKUTUSTEN ARVIOINTI Moottoriajoneuvoja käsittelevää teknistä komiteaa on kuultu, ja jäsenvaltioiden asiantuntijoiden huomautukset on otettu huomioon. 3. EHDOTUKSEN OIKEUDELLISET NÄKÖKOHDAT · Ehdotetun toimen lyhyt kuvaus Ehdotuksessa määritellään unionin kanta, jota noudatetaan äänestettäessä muutoksista UNECE-sääntöihin nro 13, 13H, 14, 29, 44, 49, 51, 54, 75, 83, 90, 101, 106, 121 ja 127, raskaisiin hyötyajoneuvoihin jälkiasennettavia päästöjenrajoituslaitteita koskevaan UNECE-sääntöön sekä ajoneuvojen rakennetta koskevaan konsolidoituun päätöslauselmaan (R.E.3). · Oikeusperusta Tämän ehdotuksen oikeusperusta on Euroopan unionin toiminnasta tehdyn sopimuksen 114 artikla ja 218 artiklan 9 kohta. · Toissijaisuusperiaate Ainoastaan unioni voi äänestää puoltavasti, kun kyse on kansainvälisistä oikeudellisista asiakirjoista, kuten ehdotuksista UNECE:n sääntöjen muutoksiksi ja luonnoksista maailmanlaajuisiksi teknisiksi säännöiksi ja niiden sisällyttämisestä moottoriajoneuvojen tyyppihyväksyntää koskevaan unionin järjestelmään. Näin sekä estetään sisämarkkinoiden hajanaistuminen että varmistetaan yhtäläiset terveys- ja turvallisuusstandardit kaikkialla EU:ssa. Samalla saadaan mittakaavaetuja, kun tuotteita voidaan valmistaa koko unionin ja jopa kansainvälisille markkinoille sen sijaan, että niitä pitäisi räätälöidä kansallisen tyyppihyväksynnän saamiseksi jokaisessa jäsenvaltiossa. Ehdotus on siten toissijaisuusperiaatteen mukainen. · Suhteellisuusperiaate Ehdotus on suhteellisuusperiaatteen mukainen, sillä siinä ei ylitetä sitä, mikä on tarpeen sen tavoitteiden saavuttamiseksi; tavoitteena on varmistaa sisämarkkinoiden moitteeton toiminta ja taata samalla yleisen turvallisuuden ja suojelun korkea taso. · Sääntelytavan valinta SEUT-sopimuksen 218 artiklan 9 kohdassa edellytetään neuvoston päätöksen käyttämistä kansainvälisellä sopimuksella perustetussa elimessä unionin puolesta esitettävän kannan vahvistamiseksi. 2014/0162 (NLE) Ehdotus NEUVOSTON PÄÄTÖS UNECE:n asianomaisissa komiteoissa unionin puolesta esitettävän kannan vahvistamisesta siltä osin kuin on kyse ehdotuksista muutoksiksi UNECE-sääntöihin nro 13, 13H, 14, 29, 44, 49, 51, 54, 75, 83, 90, 101, 106, 121 ja 127, raskaisiin hyötyajoneuvoihin jälkiasennettavia päästöjenrajoituslaitteita koskevaan UNECE-sääntöön sekä ajoneuvojen rakennetta koskevaan konsolidoituun päätöslauselmaan (R.E.3) EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä 218 artiklan 9 kohdan kanssa, ottaa huomioon Euroopan komission ehdotuksen sekä katsoo seuraavaa: (1) Unioni on neuvoston päätöksen 97/836/EY[3] mukaisesti liittynyt Yhdistyneiden kansakuntien Euroopan talouskomission, jäljempänä ’UNECE’, sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista, jäljempänä ’vuoden 1958 tarkistettu sopimus’. (2) Unioni on neuvoston päätöksen 2000/125/EY[4] mukaisesti liittynyt sopimukseen pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamisesta, jäljempänä ’rinnakkaissopimus’. (3) Euroopan parlamentin ja neuvoston direktiivillä 2007/46/EY[5] korvattiin jäsenvaltioiden hyväksymisjärjestelmät unionin hyväksymisjärjestelmällä ja vahvistettiin yhdenmukaiset puitteet, jotka sisältävät ne hallinnolliset määräykset ja yleiset tekniset vaatimukset, joita sovelletaan kaikkiin uusiin ajoneuvoihin, järjestelmiin, osiin ja erillisiin teknisiin yksiköihin. Tuolla direktiivillä sisällytettiin UNECE:n säännöt EU-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina. Kyseisen direktiivin antamisen jälkeen UNECE:n säännöillä on yhä enemmän korvattu EU-tyyppihyväksyntää koskevaa unionin lainsäädäntöä. (4) Saatujen kokemusten ja teknisen kehityksen perusteella vaatimuksia, jotka liittyvät UNECE-sääntöjen nro 13, 13H, 14, 29, 44, 49, 51, 54, 75, 83, 90, 101, 106, 121 ja 127, raskaisiin hyötyajoneuvoihin jälkiasennettavia päästöjenrajoituslaitteita koskevan UNECE-säännön sekä ajoneuvojen rakennetta koskevan konsolidoidun päätöslauselman (R.E.3) piiriin kuuluviin tiettyihin tekijöihin tai ominaisuuksiin, olisi mukautettava. (5) Sen vuoksi on syytä vahvistaa edellä mainittujen UNECE:n asiakirjojen hyväksymistä koskeva kanta, joka esitetään unionin puolesta vuoden 1958 tarkistetun sopimuksen hallintokomiteassa ja rinnakkaissopimuksen toimeenpanevassa komiteassa, ON HYVÄKSYNYT TÄMÄN PÄÄTÖKSEN: Ainoa artikla Vuoden 1958 tarkistetun sopimuksen hallintokomiteassa ja rinnakkaissopimuksen toimeenpanevassa komiteassa 24–27 päivänä kesäkuuta 2014 unionin puolesta esitettävä kanta on, että unioni äänestää tämän päätöksen liitteessä lueteltujen UNECE:n asiakirjojen puolesta. Tehty Brysselissä Neuvoston puolesta Puheenjohtaja [1] EYVL L 346, 17.12.1997, s. 78. [2] EYVL L 35, 10.2.2000, s. 12. [3] Neuvoston päätös 97/836/EY, tehty 27 päivänä marraskuuta 1997, Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) (EYVL L 346, 17.12.1997, s. 78). [4] Neuvoston päätös 2000/125/EY, tehty 31 päivänä tammikuuta 2000, pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (”rinnakkaissopimus”) tekemisestä (EYVL L 35, 10.2.2000, s. 12). [5] Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1). LIITE Ehdotus: täydennys 12 muutossarjaan 11, sääntö nro 13 (raskaiden ajoneuvojen jarrut) || ECE/TRANS/WP.29/2014/45 Ehdotus: täydennys 16 sääntöön nro 13-H (M1- ja N1-luokan ajoneuvojen jarrulaitteet) || ECE/TRANS/WP.29/2014/46 Ehdotus: täydennys 6 muutossarjaan 07, sääntö nro 14 (turvavöiden kiinnityspisteet) || ECE/TRANS/WP.29/2014/34 Ehdotus: täydennys 2 muutossarjaan 03, sääntö nro 29 (hyötyajoneuvojen ohjaamot) || ECE/TRANS/WP.29/2014/35 Ehdotus: täydennys 8 muutossarjaan 04, sääntö nro 44 (lasten turvajärjestelmät) || ECE/TRANS/WP.29/2014/36 Ehdotus: täydennys 7 muutossarjaan 05 ja täydennys 3 muutossarjaan 06, sääntö nro 49 (puristussytytysmoottorit ja maa- tai nestekaasulla toimivat kipinäsytytysmoottorit) || ECE/TRANS/WP.29/2014/39 Ehdotus: täydennys 10 muutossarjaan 02, sääntö nro 51 (luokkien M ja N ajoneuvojen melu) || ECE/TRANS/WP.29/2014/44 Ehdotus: muutokset sääntöön nro 51 (luokkien M ja N ajoneuvojen melu) || ECE/TRANS/WP.29/2011/64 Ehdotus: täydennys 19 sääntöön nro 54 (hyötyajoneuvojen ja niiden perävaunujen ilmarenkaat) || ECE/TRANS/WP.29/2014/47 Ehdotus: tarkistuksen 3 oikaisu 2, sääntö nro 54 (hyötyajoneuvojen ja niiden perävaunujen ilmarenkaat) || ECE/TRANS/WP.29/2014/51 Ehdotus: täydennys 14 sääntöön nro 75 (moottoripyörien/mopedien ilmarenkaat) || ECE/TRANS/WP.29/2014/48 Ehdotus: täydennys 4 muutossarjaan 06, sääntö nro 83 (luokkien M1 ja N1 ajoneuvojen päästöt) || ECE/TRANS/WP.29/2014/40 Ehdotus: muutossarja 07, sääntö nro 83 (luokkien M1 ja N1 ajoneuvojen päästöt) || ECE/TRANS/WP.29/2014/41 WP.29-163-05 Ehdotus: täydennys 2 muutossarjaan 02, sääntö nro 90 (varaosajarrupäällysteet) || ECE/TRANS/WP.29/2014/49 Ehdotus: täydennys 4 muutossarjaan 01, sääntö nro 101 (hiilidioksidipäästöt/polttoaineenkulutus) || ECE/TRANS/WP.29/2014/42 Ehdotus: täydennys 11 sääntöön nro 106 (maatalousajoneuvojen ilmarenkaat) || ECE/TRANS/WP.29/2014/50 Ehdotus: muutossarja 01 sääntöön nro 121 (hallintalaitteiden, merkkivalaisinten ja osoittimien tunnistaminen) || ECE/TRANS/WP.29/2012/30 ECE/TRANS/WP.29/2012/30/Corr.1 Ehdotus: täydennys 1 sääntöön nro 127 (jalankulkijoiden turvallisuus) || ECE/TRANS/WP.29/2014/37 Ehdotus: muutossarja 01, sääntö nro 127 (jalankulkijoiden turvallisuus) || ECE/TRANS/WP.29/2014/38 Ehdotus: muutossarja 01, sääntöluonnos (raskaisiin hyötyajoneuvoihin jälkiasennettavien päästöjenrajoituslaitteiden hyväksyntää koskevat yhdenmukaiset vaatimukset) || ECE/TRANS/WP.29/2014/43 Ehdotus: muutokset päätöslauselmaan R.E.3 (ajoneuvojen rakennetta koskeva konsolidoitu päätöslauselma) || ECE/TRANS/WP.29/2014/52